text: b El relat parla de tres/dos homes en els vv. 2.16.22; del Senyor en els vv. 13.20.22.26-33; de dos àngels en 19,1. De fet, es tracta del Senyor, acompanyat de dos àngels . El text parla de vegades en singular i d'altres en plural, perquè es refereix indistintament a l'acció del Senyor o dels seus àngels. Abraham els acull amb la proverbial hospitalitat oriental. Segons He 13,2, acollint els àngels, Abraham va acollir Déu mateix sense saber-ho.
  c Notem el canvi de singular (verset anterior) a plural.
  d Lit.: tres seàs; el seà era una mesura de capacitat d'uns 7 l.
  e El text no diu quin dels tres hostes parla. Alguns entenen que es tracta del Senyor (vegeu v. 13).
  f 17,21+. Citat en Rm 9,9.
  1 El Senyor s'aparegué a Abraham a les Alzines de Mambré. Abraham seia a l'entrada de la tenda, quan la calor del dia era més forta, 2 i va veure tres homes drets a prop d'ell. Tan bon punt els veié, corregué a trobar-los des de l'entrada de la tenda, * es va prosternar fins a tocar a terra 3 i digué:
  —Senyor, si m'has concedit el teu favor, et prego que no passis de llarg sense aturar-te aquí amb el teu servent. 4 Permeteu * que portin aigua per a rentar-vos els peus i reposeu a l'ombra d'aquest arbre. 5 Entretant aniré a buscar alguna cosa per menjar, i refareu les forces abans de continuar el camí. És per això que heu passat prop del vostre servent.